arnastofnun/IGC-2024 huggingface dataset:
590/2019

Útdráttur

Staðfestur var úrskurður héraðsdóms þar sem hafnað var kröfu X um að tiltekin skjöl yrðu ekki lögð fram í máli Á á hendur honum.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 16. ágúst 2019, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 14. ágúst 2019 í málinu nr. S[…]/2018 þar sem hafnað var kröfu varnaraðila um að sóknaraðila verði meinað að leggja fram tilgreind skjöl. Kæruheimild er í plið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að sóknaraðila verði synjað um framlagningu fyrrgreindra skjala.

3 Sóknaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
593/2019

Útdráttur

Staðfestur var úrskurður héraðsdóms þar sem X var gert að sæta nánar tilgreindu nálgunarbanni í sex mánuði á grundvelli laga nr. 85/2011, um nálgunarbann og brottvísun af heimili.

Úrskurður Landsréttar

Landsréttardómararnir K-kvk-nf S-kvk-nf, O-kvk-nf M-kvk-nf A-kvk-nf og V-kk-nf H. V-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 1. júlí 2019, sem barst réttinum ásamt kærumálsgögnum 19. ágúst sama ár. Kærður er úrskurður Héraðsdóms Reykjavíkur 28. júní 2019 í málinu nr. R[…]/2019 þar sem staðfest var ákvörðun sóknaraðila 21. júní 2019 um að varnaraðili sætti nánar tilgreindu nálgunarbanni. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2 Varnaraðili krefst þess aðallega að hinn kærði úrskurður verði felldur úr gildi en til vara að nálgunarbanninu verði markaður skemmri tími. Þá krefst hann þóknunar til handa skipuðum verjanda sínum.

3 Sóknaraðili krefst staðfestingar hins kærða úrskurðar.

Niðurstaða

4 Samkvæmt gögnum málsins er varnaraðili undir rökstuddum grun um ofbeldisbrot gegn öðrum brotaþolanna. Þá má ráða af gögnum málsins að rökstuddur grunur er um að varnaraðili hafi ónáðað þær og raskað friði þeirra beggja.

5 Samkvæmt alið 4. gr. laga nr. 85/2011 er heimilt að beita nálgunarbanni ef rökstuddur grunur leikur á að sakborningur hafi framið refsivert brot eða raskað á annan hátt friði brotaþola. Að virtum gögnum málsins er fullnægt þessu skilyrði til að varnaraðila verði gert að sæta nálgunarbanni. Þá verður ekki talið sennilegt að friðhelgi brotaþola verði vernduð með öðrum og vægari hætti, sbr. 1. mgr. 6. gr. sömu laga. Verður hinn kærði úrskurður því staðfestur.

6 Þóknun verjanda varnaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir, greiðist úr ríkissjóði samkvæmt 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð:

Hinn kærði úrskurður er staðfestur.

Þóknun verjanda varnaraðila fyrir Landsrétti, J-kk-ef B-kk-ef K-kk-ef lögmanns, 186.000 krónur, greiðist úr ríkissjóði.
598/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli cliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, O-kvk-nf M-kvk-nf A-kvk-nf og V-kk-nf H. V-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 21. ágúst 2019, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 20. ágúst 2019 í málinu nr. R[…]/2019 þar sem varnaraðila var gert að sæta áfram gæsluvarðahaldi allt til 17. september 2019 klukkan 14. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
599/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli cliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir R-kvk-nf H-kvk-nf, S-kk-nf T-kk-nf M-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 22. ágúst 2019, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 22. ágúst 2019 í málinu nr. R[...]/2019 þar sem varnaraðila var gert að sæta áfram gæsluvarðhaldi allt til föstudagsins 20. september 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að hinn kærði úrskurður verði felldur úr gildi.

3

Sóknaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
602/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli gliðar 1. mgr. 115. gr. laga nr. 80/2016 um útlendinga.

Úrskurður Landsréttar

Landsréttardómararnir R-kvk-nf H-kvk-nf, S-kk-nf T-kk-nf M-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 27. ágúst 2019, sem barst réttinum ásamt kærumálsgögnum sama dag. Kærður er úrskurður Héraðsdóms Suðurlands 24. ágúst 2019 í málinu nr. R[...]/2019 þar sem varnaraðila var gert að sæta gæsluvarðhaldi allt til miðvikudagsins 4. september 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi og að kröfu sóknaraðila um gæsluvarðhaldsvist varnaraðila verði hafnað. Til vara krefst varnaraðili þess að gæsluvarðhaldi verði markaður skemmri tími en að því frágengnu að hann verði úrskurðaður í farbann með tilkynningarskyldu. Þá krefst hann kærumálskostnaðar.

3 Sóknaraðili krefst staðfestingar hins kærða úrskurðar.

Niðurstaða

4 Uppfyllt eru skilyrði 4. mgr., sbr. 5. mgr., 105. gr. og gliðar 1. mgr. 115. gr. laga nr. 80/2016 um útlendinga til þess að varnaraðili sæti gæsluvarðhaldi eins og krafist er. Verður hinn kærði úrskurður því staðfestur.

5 Samkvæmt 1. mgr. 38. gr. laga nr. 88/2008 greiðist úr ríkissjóði þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur.

Þóknun verjanda varnaraðila, X, S-kk-ef S-kk-ef lögmanns, vegna meðferðar málsins fyrir Landsrétti, 148.800 krónur, greiðist úr ríkissjóði.
606/2019

Útdráttur

Staðfestur var úrskurður héraðsdóms þar sem hafnað var kröfu A um að ákvörðun sýslumannsins á höfuðborgarsvæðinu um nauðungarvistun A á sjúkrahúsi yrði felld úr gildi.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 22. ágúst 2019 en kærumálsgögn bárust réttinum 29. sama mánaðar. Kærður er úrskurður Héraðsdóms Vesturlands 21. ágúst 2019 í málinu nr. L[…]/2019 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu frá 17. ágúst 2019 um að sóknaraðili skyldi vistast á sjúkrahúsi. Kæruheimild er í 1. mgr. 16. gr. lögræðislaga nr. 71/1997.

2 Sóknaraðili krefst þess að hinn kærði úrskurður verði felldur úr gildi og tekin verði til greina krafa hans um að framangreind ákvörðun sýslumannsins á höfuðborgarsvæðinu verði felld úr gildi. Þá krefst hann þóknunar til handa skipuðum talsmanni sínum.

3 Varnaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur.

5 Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila vegna meðferðar málsins fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur.

Þóknun skipaðs talsmanns sóknaraðila, A, fyrir Landsrétti, F-kk-ef H. S-kk-ef lögmanns, 148.800 krónur, greiðist úr ríkissjóði.
608/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir R-kvk-nf H-kvk-nf, S-kk-nf T-kk-nf M-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 28. ágúst 2019, sem barst réttinum ásamt kærumálsgögnum degi síðar. Kærður er úrskurður Héraðsdóms Suðurlands 27. ágúst 2019 í málinu nr. R[...]/2019 þar sem varnaraðila var gert að sæta gæsluvarðhaldi allt til þriðjudagsins 3. september 2019 klukkan 16 og einangrun meðan á því stendur. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími og hann ekki látinn sæta einangrun meðan á því stendur. Þá krefst hann kærumálskostnaðar.

3 Sóknaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur.

5 Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð:

Hinn kærði úrskurður er staðfestur.
615/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 30. ágúst 2019, sem barst réttinum ásamt kærumálsgögnum 2. september 2019. Kærður er úrskurður Héraðsdóms Reykjavíkur 29. ágúst 2019 í málinu nr. R[…]/2019 þar sem varnaraðila var gert að sæta áfram gæsluvarðhaldi þar til dómur fellur í máli hans, þó eigi lengur en til miðvikudagsins 25. september 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að hinn kærði úrskurður verði felldur úr gildi.

3 Sóknaraðili krefst staðfestingar hins kærða úrskurðar.

Niðurstaða

4 Varnaraðili hefur setið í gæsluvarðhaldi frá 8. júní síðastliðnum, fyrst á grundvelli rannsóknarhagsmuna, sbr. alið 1. mgr. 95. gr. laga nr. 88/2008, en frá 20. júní síðastliðnum á grundvelli almannahagsmuna samkvæmt 2. mgr. 95. gr. sömu laga. Ákæra var gefin út á hendur varnaraðila 29. ágúst 2019.

5 Landsréttur hefur í úrskurði sínum 25. júní 2019 í máli nr. 462/2019 staðfest að skilyrði 2. mgr. 95. gr. laga nr. 88/2008 séu uppfyllt til þess að varnaraðili sæti gæsluvarðhaldi. Ekkert er komið fram í málinu sem getur breytt því mati en eins og fyrr greinir hefur ákæra nú verið gefin út á hendur honum. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.
616/2018

Útdráttur

X var sakfelldur fyrir brot gegn 1. mgr. 217. gr. almennra hegningarlaga nr. 19/1940 fyrir að hafa veist að dóttur sinni, A, og tekið hana kverkataki. Var refsing X ákveðin fangelsi í tvo mánuði en fullnustu refsingarinnar var frestað skilorðsbundið í tvö ár. Þá var X gert að greiða A miskabætur.

Dómur Landsréttar

Mál þetta dæma landsréttardómararnir A-kk-nf E. J-kk-nf, R-kvk-nf H-kvk-nf og V-kk-nf H. V-kk-nf.

Málsmeðferð og dómkröfur aðila

1 Ríkissaksóknari skaut málinu til Landsréttar 25. júní 2018 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjavíkur 25. október 2017 í málinu nr. S307/2017.

2 Ákæruvaldið krefst staðfestingar hins áfrýjaða dóms.

3 Ákærði krefst aðallega sýknu en til vara refsilækkunar. Þá krefst ákærði þess að miskabótakröfu brotaþola verði vísað frá dómi, til vara að hann verði sýknaður af henni en að því frágengnu að tildæmdar miskabætur verði lækkaðar.

4 Brotaþoli, A, krefst þess aðallega að ákærða verði gert að greiða sér miskabætur 800.000 krónur ásamt nánar tilgreindum vöxtum en til vara að hinn áfrýjaði dómur verði staðfestur um greiðslu miskabóta.

5 Við aðalmeðferð málsins fyrir Landsrétti var spiluð mynd og hljóðupptaka af framburði vitnisins C fyrir héraðsdómi.

Niðurstaða

6 Með vísan til forsendna hins áfrýjaða dóms verður hann staðfestur.

7 Ákærði verður dæmdur til að greiða allan áfrýjunarkostnað málsins, þar með talin málsvarnarlaun skipaðs verjanda síns og þóknun réttargæslumanns brotaþola, sem ákveðin verða að meðtöldum virðisaukaskatti eins og í dómsorði greinir.

Dómsorð:

Héraðsdómur skal vera óraskaður.

Ákærði, X, greiði allan áfrýjunarkostnað málsins, samtals 530.085 krónur, þar með talin málsvarnarlaun skipaðs verjanda síns, V-kk-ef K-kk-ef lögmanns, 300.000 krónur, og þóknun skipaðs réttargæslumanns brotaþola, G-kk-ef Á-kk-ef lögmanns, 200.000 krónur.
616/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf S-kk-nf og S-kk-nf T-kk-nf M-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 1. september 2019, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 29. ágúst 2019 í málinu nr. R[…]/2019 þar sem varnaraðila var gert að sæta áfram gæsluvarðhaldi þar til dómur fellur í máli hans, þó eigi lengur en til miðvikudagsins 25. september 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími. Þá krefst hann kærumálskostnaðar.

3 Sóknaraðili krefst staðfestingar hins kærða úrskurðar.

Niðurstaða

4 Varnaraðili hefur sætt gæsluvarðhaldi frá 8. júní síðastliðnum, fyrst á grundvelli rannsóknarhagsmuna, sbr. alið 1. mgr. 95. gr. laga nr. 88/2008, en frá 20. júní síðastliðnum á grundvelli almannahagsmuna samkvæmt 2. mgr. 95. gr. sömu laga, nú síðast með úrskurði Héraðsdóms Reykjavíkur 15. ágúst síðastliðinn. Ákæra var gefin út á hendur varnaraðila 29. ágúst 2019.

5 Landsréttur hefur í úrskurðum sínum 24. júní 2019 í máli nr. 455/2019 og 22. júlí 2019 í máli nr. 556/2019 staðfest að skilyrði 2. mgr. 95. gr. laga nr. 88/2008 séu uppfyllt til þess að varnaraðili sæti gæsluvarðhaldi. Ekkert er komið fram í málinu sem gefur tilefni til að breyta því mati. Verður hinn kærði úrskurður því staðfestur.

6 Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð:

Hinn kærði úrskurður er staðfestur.
617/2019

Útdráttur

Fallist var á kröfu L um að X skyldi gert að afplána eftirstöðvar fangelsisrefsingar á grundvelli 2. mgr. 82. gr. laga nr. 15/2016 um fullnustu refsinga.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 30. ágúst 2019, sem barst réttinum ásamt kærumálsgögnum 2. september 2019. Kærður er úrskurður Héraðsdóms Reykjavíkur 29. ágúst 2019 í málinu nr. R[…]/2019 þar sem hafnað var kröfu sóknaraðila um að varnaraðila verði gert að sæta afplánun á 660 daga eftirstöðvum refsingar samkvæmt dómum Héraðsdóms Reykjavíkur frá […]. maí og […]. ágúst 2017, sem honum var veitt reynslulausn á með ákvörðun Fangelsismálastofnunar 8. febrúar 2018. Kæruheimild er í 2. mgr. 82. gr. laga nr. 15/2016 um fullnustu refsinga, sbr. XXX. kafla laga nr. 88/2008 um meðferð sakamála.

2 Sóknaraðili krefst þess að hinn kærði úrskurður verði felldur úr gildi og að fyrrgreind krafa verði tekin til greina.

3 Varnaraðili krefst staðfestingar hins kærða úrskurðar.

Niðurstaða

4 Eins og rakið er í hinum kærða úrskurði var varnaraðila með ákvörðun Fangelsismálastofnunar 8. febrúar 2018 veitt reynslulausn til tveggja ára á 660 daga eftirstöðvum fangelsisrefsingar en hún var bundin því skilyrði að hann gerðist ekki sekur um nýtt brot á reynslutímanum. Samkvæmt gögnum málsins hefur varnaraðili í allmörg skipti játað að hafa átt fíkniefni sem fundust í fórum hans er lögregla hafði afskipti af honum á tímabilinu frá mars til ágústmánaðar 2019. Er því fallist á það með sóknaraðila að fyrir liggi sterkur grunur um að hann hafi framið brot sem getur varðað allt að sex ára fangelsi, sbr. 1. mgr. 5. gr. laga nr. 65/1974 um ávana og fíkniefni og með því rofið gróflega almennt skilyrði reynslulausnar, sbr. 2. mgr. 82. gr. laga nr. 15/2016.

5 Samkvæmt framangreindu verður fallist á kröfu sóknaraðila.

Úrskurðarorð:

Varnaraðili, X, skal afplána 660 daga eftirstöðvar fangelsisrefsingar samkvæmt dómum Héraðsdóms Reykjavíkur […]. maí og […]. ágúst 2017.
618/2019

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli cliðar 1. mgr. 95. gr. laga nr. 88/2008.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 3. september 2019, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 3. september 2019 í málinu nr. R[…]/2019 þar sem varnaraðila var gert að sæta áfram gæsluvarðhaldi á meðan áfrýjunarfrestur varir og eftir atvikum meðan mál hans sætir meðferð fyrir Landsrétti, en þó eigi lengur en til þriðjudagsins 26. nóvember 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4 Með dómi Héraðsdóms Reykjavíkur 3. september 2019 í málinu nr. S[…]/2019 var varnaraðili dæmdur til 18 mánaða óskilorðsbundinnar fangelsisrefsingar fyrir líkamsárás, hótanir og brot gegn nálgunarbanni á tímabilinu 11. febrúar til 31. maí 2019. Varnaraðili sætti gæsluvarðhaldi frá 2. apríl til 28. maí 2019. Eftir að hann var laus úr gæsluvarðhaldi braut hann samkvæmt fyrrnefndum dómi gegn nálgunarbanni á tímabilinu 29. til 31. maí 2019. Var hann úrskurðaður í gæsluvarðhald að nýju og hefur sætt því óslitið frá 4. júní 2019. 5 Í ljósi framangreinds og fyrrnefnds dóms Héraðsdóms Reykjavíkur, sem og með hliðsjón af sakaferli varnaraðila, verður að fallast á það með héraðsdómi að ætla megi að hann muni halda áfram brotum meðan máli hans er ekki lokið. Eru því uppfyllt skilyrði cliðar 1. mgr. 95. gr. laga nr. 88/2008 um meðferð sakamála, sbr. 3. mgr. 97. gr. sömu laga, fyrir því að varnaraðili sæti áfram gæsluvarðhaldi. Þykja ekki efni til að marka því skemmri tíma en gert er í hinum kærða úrskurði. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.
622/2019

Útdráttur

A kærði úrskurð héraðsdóms þar sem máli A gegn þrotabúi A, B og C var vísað frá dómi. A krafðist þess að viðurkennt yrði að hún hefði sjálfstæða heimild til að andmæla afstöðu skiptastjóra til lýstra krafna við skipti á þrotabúi A og að tímafrestir til þess væru ekki liðnir. Í hinum kærða úrskurði, sem staðfestur var með vísan til forsendna hans, kom meðal annars fram að einungis kröfuhafar ættu rétt til að sitja skiptafundi en skiptastjóri gæti þó heimilað þrotamanni að sitja fundinn að vissum skilyrðum 125. gr. laga nr. 21/1991 um gjaldþrotaskipti o.fl. uppfylltum. Ákvæðið gerði ekki ráð fyrir að þrotamaður hefði aðra aðkomu að skiptafundi og gæti því ekki gert ágreining um afstöðu skiptastjóra. Að auki væri frá því greint með tæmandi hætti í ákvæði 1. mgr. 120. gr. sömu laga hverjir gætu orðið aðilar að ágreiningi um viðurkenningu á lýstri kröfu við gjaldþrotaskipti og hefði þrotamaður búsins ekki þá heimild. Gæti A því hvorki gert athugasemdir við afstöðu skiptastjóra til einstakra krafna á skiptafundi né krafist þess að ágreiningi vegna þeirra verði vísað til héraðsdóms. Skiptastjóra hefði því borið að hafna slíkri kröfu og synja því að vísa málinu til héraðsdóms. Þess vegna hefði ekki verið hjá því komist að vísa máli þessu frá dómi án kröfu.

Úrskurður Landsréttar

Landsréttardómararnir K-kvk-nf S-kvk-nf og Þ-kk-nf I-kk-nf N-kk-nf og A-kk-nf Í-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 2. september 2019, sem barst réttinum 5. sama mánaðar. Greinargerðir varnaraðila bárust réttinum 23. sama mánaðar. Kærður er úrskurður Héraðsdóms Reykjavíkur 20. ágúst 2019 í málinu nr. X[…]/2019, þar sem vísað var frá dómi kröfu sóknaraðila á hendur varnaraðilum vegna ágreinings sem risið hafði við gjaldþrotaskipti á búi sóknaraðila. Kæruheimild er í 179. gr. laga nr. 21/1991 um gjaldþrotaskipti o.fl.

2 Sóknaraðili krefst þess að hinn kærði úrskurður verði felldur úr gildi og lagt verði fyrir héraðsdóm að taka málið til efnismeðferðar. Þá krefst sóknaraðili málskostnaðar í héraði og kærumálskostnaðar.

3 Varnaraðilar krefjast staðfestingar hins kærða úrskurðar en til vara að kröfum sóknaraðila verði hafnað. Þá krefjast varnaraðilar kærumálskostnaðar.

Niðurstaða

4 Með vísan til forsendna hins kærða úrskurðar verður hann staðfestur.

5 Um kærumálskostnað fer eins og greinir í úrskurðarorði.

Úrskurðarorð:

Hinn kærði úrskurður skal vera óraskaður.

Kærumálskostnaður á milli sóknaraðila og varnaraðilans þrotabús A fellur niður. Sóknaraðili greiði varnaraðilunum B ehf. og C hvorum um sig 150.000 krónur í kærumálskostnað.
623/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 5. september 2019, sem barst réttinum ásamt kærumálsgögnum næsta dag. Kærður er úrskurður Héraðsdóms Reykjavíkur 3. september 2019 í málinu nr. R[…]/2019 þar sem varnaraðila var gert að sæta gæsluvarðhaldi allt til þriðjudagsins 1. október 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að hinn kærði úrskurður verði felldur úr gildi en til vara að honum verði gert að sæta farbanni eða sambærilegu úrræði.

3 Sóknaraðili krefst staðfestingar hins kærða úrskurðar.

Niðurstaða

4 Varnaraðili var handtekinn 16. maí síðastliðinn og úrskurðaður í gæsluvarðhald degi síðar. Hefur hann setið í gæsluvarðhaldi frá því tímamarki, fyrst á grundvelli rannsóknarhagsmuna, sbr. alið 1. mgr. 95. gr. laga nr. 88/2008, en frá 18. júní 2019 á grundvelli almannahagsmuna samkvæmt 2. mgr. 95. gr. sömu laga. Ákæra var gefin út á hendur varnaraðila 6. ágúst síðastliðinn fyrir stórfellt fíkniefnalagabrot með því að hafa í félagi við aðra staðið að innflutningi á alls 16.218,71 g af kókaíni, ætluðu til sölu og dreifingar í ágóðaskyni.

5 Landsréttur hefur í úrskurðum sínum 25. júní 2019 í máli nr. 457/2019 og 22. júlí 2019 í máli nr. 555/2019 staðfest að skilyrði 2. mgr. 95. gr. laga nr. 88/2008 séu uppfyllt til þess að varnaraðili sæti gæsluvarðhaldi. Ekkert er komið fram í málinu sem getur breytt því mati en eins og fyrr greinir var ákæra gefin út á hendur honum 6. ágúst síðastliðinn. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.